
Ehitusloa väljastamine

1. ASJAOLUD JA MENETLUSE KÄIK

Eesti Energia AS on esitanud taotluse väljastada ehitusluba Narva Balti Elektrijaama tuhaväljale nr 2 tuulikute pargi juurdepääsuteede ja tornide laadimis- ja montaažiplatside väljaehitamiseks Elektrijaama tn 106, Narva. Ehitusloa taotluse juurde on Eesti Energia esitanud SWECO Projekt AS (MTR registreering EEP001085) poolt koostatud Narva tuulikupargi põhiprojekti (töö nr 10400-0036), Köide 01 (Asendiplaan ja teeprojekt). Esitatud projekt koos riigilõivu maksekorraldusega vastab majandus- ja kommunikatsiooniministri poolt 27. detsembril 2002 kehtestatud määrusele nr 70 „Nõuded ehitusloa taotlemisel esitatavale ehitusprojektile“. 

Esitatud põhiprojekti alusel rajatavad teed paiknevad Narva linna territooriumil aadressil Elektrijaama tn 106 (katastritunnus 51108:003:0002, omanik Eesti Energia Narva Elektrijaamad AS), rajatav juurdepääsutee on tagatud Narva-Mustajõe riigimaantee nr 13109 kinnistult (katastritunnus 51108:003:0013, omanik Eesti Vabariik).
2.    ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusluba Narva Balti Elektrijaama tuhaväljale nr 2 tuulikute pargi juurdepääsuteede ja tornide laadimis- ja montaažiplatside väljaehitamiseks.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

